cyanic-selkie/wikianc huggingface dataset:
Debt of Honor
Beschreiwung
Duerch de Rascht an engem Tank vun engem japaneschen Importauto kënnt et zum "Trade Reform Act", engem Gesetz, dat den Handel tëscht Japan an den USA staark aschränkt an der Ekonomie vu Japan schuet. D'Japaner am Géigenzuch bréngen déi amerikanesch Bourse zu New York zum Ofstierzen. Ausserdeem besetze si nach déi amerikanesch Nërdlech Marianen-Inselen am Pazifik. Duerch den Asaz vun AWACS, Fligerdréier, Kampfjetten a Comanche-Helikoptere ginn d'Japaner zur Kapitulatioun gezwongen. Kuerz nodeem den Jack Ryan zum Vizepresident ernannt gouf, leeden d'Japaner eng Kamikazeaktioun an d'Wee an e Fliger flitt an de Kapitol zu Washington wou grad de Kongress sech versammelt huet.
Betelgeuse (Stär)
D'Betelgeuse, och α Orionis genannt, Synonymmen: Beteguex; Betelgeuze; Beteiguex; Beteigeuze; Al Mankib, ass e Stär am Stärebild Orion. Hie gëtt och de Schëllerstär vum Orion genannt.
Schluchséi
De Schluchséi ass e Stauséi bei St. Blasien am Landkrees Breisgau-Hochschwarzwald südöstlech vum Titiséi a Baden-Württemberg.
D'Staumauer huet eng Längt vun 250 m an ass 63,5 m héich. Domat ass de Schluchséi dat gréisst Bauwierk am Schwarzwald.
Betelgeuse (Stär)
Den Numm
Mat bloussem A gesäit een déi rout Faarf vum Stär, genee wéi och beim Planéit Mars. Si sinn allen zwéi mat Krich a Verbindung bruecht ginn. Well de Betelgeuse, deen éischte Stär vum Stärebild Orion ass, deen iwwer dem Horizont eropkënnt, gouf hien an der Antiquitéit och den „Ukënneger“ genannt.
Weider Bezeechnungen a verschiddene Sproochen a Kulturkreesser sinn:
Eegenschaften
De Betelgeuse ass e Risestär a gëtt am Hertzsprung-Russell-Diagramm an d'Klass vun de roude Risestären agedeelt. De Betelgeuse huet ongeféier de 600-fachen Duerchmiesser vun eiser Sonn an huet ongeféier déi 10.000-fach gréisser Liichtkraaft. Vun eiser Äerd aus gesinn ass de Betelgeuse den zéngthellste Stär.
Dëse Stär ass vu groussem astronomeschen Interessi. Säi Radius war deen éischten, dee mat der Interferometrie bestëmmt gouf. Et huet sech erausgestallt, datt hien tëscht 290 Mio km a 480 Mio km variéiert. Doduerch verännert sech och d'Hellegkeet vum Betelgeus tëscht +0,3 an +0,6 m mat enger hallefreegelméisseger Period vun 2.070 Deeg (μ-Cephei-Typ). Hien ass nieft dem Mira deen eenzege Stär, dee vun der Äerd aus mat der haiteger Teleskoptechnik als Fläch observéierbar ass.
D'Distanzbestëmmung vum Betelgeuse huet sech wéi bei alle Stären, déi wäit ewech sinn, am Ufank als schwiereg erwisen. Laang Zäit ass gemengt ginn d'Distanz léich ëm 700 Liichtjoer. Eréischt mat Hëllef vum Satellit Hipparcos huet se sech méi genee op 430 Liichtjoer (131 Parsec) bestëmme gelooss. Neist Analyse vun Hipparcos-Daten deiten op eng méiglecherweis méi héich Distanz vu ronn 640 Liichtjoer (197 Parsec).
Zukunft als Supernova
No gängeger Meenung vun Astronome wäert de Stär Betelgeuse als Supernova zu Enn goen. Iwwer den Zäitraum, wéini dat Ereegnes z'erwaarden ass, ginn d'Meenunge wäit auserneen: d'Zäitspan läit tëscht 1000 an 100.000 Joer.
Eng Supernova op der Betelgeuse wier op eiser Äerd immens hell ze gesinn a géif de ganzen Nuetshimmel iwwerstralen. Bei roude Rise vum Typ Betelgeuse kann ee bei enger Supernova duerchschnëttlech vun enger 16.000-facher Liichtkraaftsteigerung ausgoen. De Betelgeuse straalt am Moment mat ronn 0,5 mag um Stärenhimmel, bei enger Supernova géif déi visuell Hellegkeet −9,5 bis −10,5 mag erreechen, wat enger absolutter Hellegkeet vu −15,1 bis -16,1 entsprécht. Dat ass d'Liichtkraaft vum Hallefmound.
Canton d'Aunay-sur-Odon
De Canton d'Aulnay-sur-Odon ass eng franséisch administrativ Andeelung an den Arrondissementer Bayeux, Caen a Vire, am Calvados an der Regioun Normandie.
Canton de La Motte-Chalancon
De Canton de La Motte-Chalancon ass eng franséisch administrativ Andeelung am Arrondissement Die, am Departement Drôme an der Regioun Auvergne-Rhône-Alpes.
Prelude to History
Prelude to History ass den zweeten Album vun de Preluders
Canton de Laval-Sud-Ouest
De Canton de Laval-Sud-Ouest ass eng fréier franséisch administrativ Andeelung am Arrondissement Laval, am Departement Mayenne an de Pays de la Loire.
Fënneft Republik
D'Fënneft Republik (fr: Cinquième République) ass de republikanesche Regime, deen a Frankräich zanter dem 5. Oktober 1958 a Kraaft ass. Si ass d'Nofollgerin vun der Véierter Republik, déi 1946 agefouert gi war.
Geschicht
Wéi de Charles de Gaulle den 1. Juni 1958 Président du Conseil gouf, huet hien eng Ekipp ënner der Leedung vum Michel Debré op d'Bee gesat fir e Projet fir eng nei Constitutioun auszeschaffen. Dee Projet gouf den 28. September 1958 iwwer e Referendum ugeholl a gouf d'Constitutioun vum 4. Oktober 1958, och nach Constitutioun vun der Fënnefter Republik genannt.
D'Institutioune vun der Fënnefter Republik si sou ausgeriicht, datt de President am Prinzip op eng zolidd Majoritéit an der Assemblée nationale ziele kann. Et goung dem Charles de Gaulle drëms, d'Klengkréimerei vun de (ville) Parteien z'ëmgoen an d'politesch Onstabilitéit, déi di Véiert Republik besonnesch staark markéiert hat, am Kontext vum kale Krich, vun der Dekolonisatioun a vun der europäescher Integratioun z'iwwerwannen.
Et ass awer munnechmol anescht komm, wéi erhofft, an de President, deen net méi op eng eege Majoritéit am Parlament ziele konnt, huet eng feindlech Regierung missen zouloossen an asetzen. Sou Fäll gi Cohabitatioun genannt. Et gouf där bis elo dräi an der Zäit vun der Fënnefter Republik, zwou ënner dem François Mitterrand an eng ënner dem Jacques Chirac.
Bis 2002 war d'Mandatsdauer vum Presidentenamt 7 Joer. Vun do u gëtt de President zanter der konstitutioneller Reform aus dem Joer 2000 nëmmen nach fir 5 Joer gewielt an en däerf eemol zeréckgewielt ginn.
Didier Queloz
Den Didier Patrick Queloz, gebuer den 23. Februar 1966, ass e Schwäizer Astronom a Mataarbechter an der Fuerschungsgrupp ëm de Michel Mayor am Departement fir Astronomie op der Universitéit Genf.
Hie war un der Entdeckung vum éischten extrasolare Planéit am Stäresystem Pegasus 51 bedeelegt.
Den Didier Queloz hat am Joer 1990 e Physik-Studium op der Universitéit Genf mat engem Master ofgeschloss an am Joer 1995 den Ofschloss als Ph.D. erreecht. Déi kollektiv Entdeckung vum extrasolare Planéit berout op Miessunge vun der Radialvitess nom Dopplereffekt, dobäi gouf e Planéit mat enger Ëmlafvitesse vu 4,2 Deeg entdeckt.
D'Entdeckung gouf mat en ettleche Präisser geéiert.
2013 hat de Queloz zu de Favoritte fir en Nobelpräis gezielt. Hie krut dunn 2019, zesumme mam Michel Mayor, den Nobelpräis fir Physik „fir d'Entdeckung vun engem Exoplanéit, dee ronderëm e sonnenänleche Stär kreest“.
Dräifaltegkeetskierch zu Walfer
D'Kierch zu Walfer ass eng kathoulesch Kierch déi zur Par Steesel–Walfer Sainte-Trinité, zum Dekanat Lëtzebuerg an zu der Gemeng Walfer gehéiert.
D'Kierch ass der Helleger Dräifaltegkeet geweit, als Niewepatréiner wierkt den hellege Georges.
Geschichtleches
Duerch en Dekret vum Kinnek-Groussherzog Wëllem II. vu Lëtzebuerg vum 3. November 1843 goufe Walfer, Bäreldeng an Helsem vun der Par Steesel ofgetrennt, fir eng eege Par ze sinn. Eng Ordonanz vum deemolege Bëschof Jean-Théodore Laurent gouf den 21. November 1843 publizéiert an doropshi gouf de Michel Conzemius den éischte Paschtouer vun der neier Par. Duerch en Dekret vum Äerzbëschof Fernand Franck vum 1. Oktober 2002 goufen déi zwou Paren, Walfer a Steesel zum Parverband Steesel-Walfer zesummegeschloss.
D'Kierchegebai
Déi haiteg Walfer Kierch gouf an de Joren 1845 bis 1848 no Pläng vum "Architecte provincial" Eberhard gebaut. Den 3. Juli 1867 gouf se vum deemolegen Apostolesche Vikar Nicolas Adames konsekréiert.
2011 gouf d'Kierch fir d'lescht renovéiert. Dobäi goufen d'Wandmolereien, déi den däitsche Kierchemoler Gerhard Lamers 1903 gemaacht hat, nees fräigeluecht. Se waren 1968, mat engem groussen Deel vum Mobiliar, Affer vun der "Billerstiermerei" ginn, déi no der Liturgiereform vum Zweete Vatikanesche Konzil agesat hat.
Virun der Kierch
Zwou Bronzestatuen:
D'Statue si vun der Marie-Josée Kerschen entworf ginn.
An der Kierch
Ënner dem Duxall stinn zwou Holzstatuen vum Barthélemy Namur, déi bis 1985 an den Nische virun der Kierch stoungen, a wou duerno déi nei Bronzestatuen opgestallt goufen.
Et sinn:
Canton de Neuvy-le-Roi
De Canton de Neuvy-le-Roi ass eng fréier franséisch administrativ Andeelung am Arrondissement Tours, am Departement Indre-et-Loire an der Regioun Centre.
Canton de Randan
De Canton de Randan ass eng fréier franséisch administrativ Andeelung am Arrondissement Riom, Puy-de-Dôme an der Regioun Auvergne-Rhône-Alpes.
Canton de Luc-en-Diois
De Canton de Luc-en-Diois ass eng fréier franséisch administrativ Andeelung am Arrondissement Die, am Departement Drôme an der Regioun Auvergne-Rhône-Alpes.
Analys (Mathematik)
D'Analys ass dat Gebitt vun der Mathematik, wat sech mat de rechneresche Problemer befaasst. Sou kann een zum Beispill mat de Methode vun der Analys eng geometresch Verwandlung mathematesch beschreiwen (analytesch Geometrie) oder wéi een en Ensembel an en anere verwandelt.
(1392) Pierre
Den (1392) Pierre ass en Asteroid vun der Haaptasteroidenceinture, deen de 16. Mäerz 1936 vum franséischen Astronom Louis Boyer zu Alger entdeckt gouf.
Analys (Mathematik)
Funktiounen
D'Funktioun ass dee wichtegste Bestanddeel vun der Analys. Et ass eng Transformatioun tëscht zwéi mathemateschen Objeten. Sou kann een zum Beispill eng Zuel an eng aner Zuel verwandelen, eng geometresch Form an eng aner, oder souguer eng geometresch Form an eng Zuel. Eng Funktioun ass eng Relatioun tëscht engem Ensembel A an engem Ensembel B, wou all Element aus dem A mat maximal engem Element aus dem B däerf a Relatioun stoen. Zum Beispill: Dës ass d'Funktion déi eng Zuel aus dem Ensembel an eng aner Zuel aus dem  verwandelt. Eng Funktioun kann ee bildlech duerstellen. Hei ass et da méiglech d'Funktioun ze gesinn. Huele mer zum Beispill dës Funktioun:
Analys
D'Wuert Analys bezeechent:
Analys (Mathematik)
Funktiounen
Déi graphesch Duerstellung geséit dann sou aus: Dérivéeë sinn och bestëmmt fir Gravitation mat dem Dreihiewelerhalungsgesetz ze beschreiwen an ass och an der String Theorie ze fannen.
Dérivée
D'Dérivée vun enger Funktioun seet wéi déi lokal Ännerunge vun der Funktioun ausgesinn. Dat heescht mat der Dérivée kann een erausfannen op d'Funktioun an engem bestëmmte Punkt erop (d'Dérivée > 0) oder erof (d'Dérivée < 0) geet. Ausserdem ass d'Dérivée an engem Punkt och d'Pente vun der Tangente zum Graph vun der Funktioun an deem Punkt. Et schreift een se sou un: Funktioun \ f(x) a seng Dérivée.
Integral
D'Integral rechent d'algebresch Fläch déi tëscht dem Graph vun der Funktioun an der X-Achs läit. Et schreift ee se sou un: Funktioun \ f(x) a seng Integral.
7. Juli
De '''7. Juli''' ass den 188. Dag vum Joer (189. am Schaltjoer) am Gregorianesche Kalenner.
Bill Switzer
De Bill Switzer, gebuer den 28. Mäerz 1984 zu Vancouver, ass e kanadesche Filmschauspiller.
Euryale
Den Numm Euryale bezeechent:
BIOS
De BIOS (vum englesche Basic Input/Output System) ass deen Deel, deen zoustänneg ass, wann e PC gestart gëtt.
De BIOS verdeelt Informatiounen un déi eenzel Baudeeler a kontrolléiert am Ufank d'Kommunikatioun tëscht de Baudeeler. Am Windows ass de BIOS desaktivéiert.
My Chemical Romance
My Chemical Romance war eng Rockband aus New Jersey. Den Numm „My Chemical Romance“ kënnt aus dem Roman Ecstasy vum Irvine Welsh. Hire Stil gëtt dacks als Alternative Rock oder Post-Hardcore bezeechent.
Jodocus Hondius
Den Jodocus Hondius, (eigentlech Josse de Hondt, gebuer de 17. Oktober 1563 zu Wakken, Flandern a gestuerwen den 12. Februar 1612 zu Amsterdam war e flämeschen Kartograph an Editeur vun Atlanten a Kaarten.
My Chemical Romance
Grënnung
Gegrënnt gouf My Chemical Romance 2001 vum Gerard Way an dem Ex-Drummer Matt Pelissier, déi zesumme mam Mikey Way an dem Ray Toro d'Éischtbesetzung gebilt hunn.
Am Joer 2002 koum de Gittarist Frank Iero dobäi, well ee séier gemierkt huet, datt en zweete Gittarist nieft dem Ray gebraucht gëtt. De Frank huet zanter sengem eelefte Liewensjoer an enger Abberzuel Bands gespillt. Nëmmen e puer Deeg éier hie bei My Chemical Romance Member ginn ass, huet sech seng Band Pencey Prep, wou hie Sänger a Gittarist war, opgeléist.
Jodocus Hondius
Den Hondius gouf als Jong vum Olivier de Hondt an der Petronella d'Havertuyn am flandresche Wakken gebuer. Nach a senger Jugendzäit ass seng Famill op Gent geplënnert, wou de Jodocus am Alter vun aacht Joer eng Léier als Kofferstiecher ugefaangen huet. Am Joer 1584 ass de Jodocus op London geflücht, fir dem reliéisen Duercherneen a Flandern, dem Fräiheetskampf vun Holland z'entgoen.
My Chemical Romance
I Brought You My Bullets You Brought Me Your Love
D'Debutalbum I Brought You My Bullets You Brought Me Your Love gouf nënne dräi Méint no der Grënnung vun der Band bannent zwou Wochen agespillt a beim Plackelabel Eyeball Records verëffentlecht. D'Plack gouf als ee vun den erfollegräichsten Emoalbume vum Joer 2002 gefeiert. D'Singelen aus dësem Album waren Honey, This Mirror Isn't Big Enough for the Two of Us, Vampires Will Never Hurt You an Headfirst for Halos.
2003 gouf e Contract bei Reprise Records ënnerschriwwen a My Chemical Romance si duerch Amerika a Japan getourt. Wärend dëser Zäit gouf schonn un engem zweeten Album geschafft. Opgrond vum Gerard senge massiven Alkohol- a Drogeproblemer, huet ee seriö iwwer en Tourofbroch nogeduecht. Nodeem se d'Tour hanner sech haten, gouf decidéiert, sech vum Matt Pelissier ze trennen a hien duerch de Bob Bryar z'ersetzen. De Bob war virdru Soundtechniker bei The Used.
Jodocus Hondius
Zu London léiert hie beim Richard Hakluyt an dem Edward Wright, ier hien am Joer 1593 op Amsterdam geet a sech do op d'Produktioun vu Kaarten a Globe spezialiséiert. Zwéi vu senge Globen huet de Jan Vermeer a sengen Tableauen Den Astronom an De Geograph veréiwegt.
My Chemical Romance
Three Cheers for Sweet Revenge
2004 koum den Album Three Cheers for Sweet Revenge eraus, dat vum Starproduzent Howard Besons produzéiert gouf. Mat dësem Album koum de weltwäiten Erfolleg, haut schwätzt ee vun der My Chemical Romance Explosion. Déi gréisst Musekszeitunge vun iwwerall op der Äerd hu sech em se gerappt, Dausende vu T-Shirten a verschidden aner Merchandise goufen iwwer all op der Welt verkaaft a fir déi éischt Kéier gouf ee vun hiren Optrëtter bei MTV: TRL Live iwwerdroen, wou se mat enger Police-Eskort hu missen higefouert ginn, fir duerch d'Fans duerchzekommen.
Canton de Saillans
De Canton de Saillans ass eng fréier franséisch administrativ Andeelung am Arrondissement Die, am Departement Drôme an der Regioun Auvergne-Rhône-Alpes.
Jodocus Hondius
Am Joer 1600 mécht hien en Himmelsglobus, deen 12 nei Stärebiller vum Südhimmel weist, déi vum hollännesche Séifuerer Pieter Dirkszoon Keyser entdeckt gi waren.
1604 keeft den Hondius d'Drockplacke vum Mercator sengem Weltatlas, deen zu där Zäit u Popularitéit géintiwwer dem Theatrum Orbis Terrarum vum Abraham Ortelius zeréckgefall war. Den Hondius huet ongeféier 40 eege Kaarten dobäi gemaach an huet déi erweidert Editioun 1606 ënner dem Numm vum Mercator a sengem eegenen als Editeur publizéiert. Dësen Atlas, deen an e puer Editiounen erauskoum, gëtt haut Mercator-Hondius Atlas genannt.
My Chemical Romance
Three Cheers for Sweet Revenge
Ufank 2005 huet My Chemical Romance Green Day op hirer American Idiot-Tour als Virband begleet a sinn kuerz duerno selwer op grouss Welttournee gaangen.
Jodocus Hondius
Kuerz viru sengem Doud bestit säi Meedchen Elisabeth den hollänneschen Editeur Jan Jansson. Dem Hondius säi Verlag gouf no 1612 vu senger Witfra a senge Jonge Jodocus II an dem Henricus weidergefouert. Vu 1633 war de Jan Jansson als Geschäftspartner a Matediteur u weidere Publikatioune vum Atlas bedeelegt.
Den Hondius war dem Pieter van den Keere säi Schwoer. Hie war mat deem senger Sëschter Colette bestuet.
Canton de Condé-sur-Noireau
De Canton de Condé-sur-Noireau ass eng franséisch administrativ Andeelung am Arrondissement Vire, am Calvados an der Regioun Normandie.
My Chemical Romance
The Black Parade
Den 10. Abrëll 2006 gouf mat den Opnamen ugefaangen a genee zwee Joer no Three Cheers For Sweet Revenge kënnt elo The Black Parade eraus, e Konzeptalbum zum Theema Doud, ënner anerem duerch Kriibs. D'Single Welcome to the Black Parade ass déi mat Ofstand erfollegräichste Single vun der Band an ass an den UK-Charts no der zweeter Woch op Plaz 1. En Highlight op The Black Parade ass den Titel Mama, bei deem d'Musicallegend Liza Minnelli op Wonsch vun der Band d'Gaaschtvocals iwwerholl huet.
Aflëss
De gréisste musekaleschen Afloss hat um Ufank The Misfits, Morrissey, The Smiths an Iron Maiden op d'Entwécklung vun der Band. An der Tëschenzäit hu se hiren eegene Stil fonnt, dee gewëssermoossen aus enger Mëschung aus Comic, Horro a Fantasy besteet, wat sech an de Songtexter, Musekvideoen an op den CD-Coveren erëmspigelt. D'Covere si bal alleguer selwer vum Sänger Gerard Way, dee bei der Grënnung vun der Band als professionelle Comiczeechner geschafft huet.
Walther von der Vogelweide
De Walther von der Vogelweide, gebuer ëm 1170, a gestuerwen ëm 1230, war e bedeitenden däitschsproochege Lyriker aus dem Mëttelalter.
Guy W. Stoos
De Guy W. Stoos (de W. ass fir William), gebuer den 8. Februar 1950 zu Ettelbréck a gestuerwen an der Nuecht op den 12. Januar 2022, war e lëtzebuergesche Graphiker, Karikaturist a Politiker.
Politesch huet hie sech bei déi Lénk engagéiert, fir déi e vun 2003 bis 2006 als Conseiller am Stater Gemengerot souz. Hie war Matgrënner a Mataarbechter vum Neie Feierkrop an huet och reegelméisseg an anere Zäitschrëfte matgeschafft, dorënner d'woxx a goosch.lu.
Hien huet och Plakater an illustréiert Bicher entworf.
De Guy W. Stoos hat als Informatiker geschafft. Zanter dem 1. Mäerz 2007 war hie pensionéiert.
Han Fei
Den Han Fei, op Chineesesch 韓非 / 韩非 Hán Fēi, gebuer ëm 280 v. Chr., a gestuerwen 233 v. Chr., war e Philosoph aus der chineesescher Zäit vun de streidende Räicher, dee mat senge Schrëften als ee vun de Grënner vun der Léier vum Legalismus gëllt.
Canton de Riom-Est
De Canton de Riom-Est ass eng fréier franséisch administrativ Andeelung am Arrondissement Riom, Puy-de-Dôme an der Regioun Auvergne-Rhône-Alpes.
.xls
.xls ass en Dateiformat an der Informatik. En Dateiformat ass meeschtens (net ëmmer) caracteriséiert duerch dräi klenggeschriwwe Buschtawen, déi no engem Punkt un den Numm vun enger Datei ugehaange ginn, z. B.: Numm_vun_der_Datei.xls. Mat .xls ginn am Allgemengen Tabellendateie gekennzeechent. E klassesche Programm, deen xls-Dateie liesen a schreiwe kann ass de Proramm Excel vu Microsoft. Donieft gëtt et nach vill aner Tabelleprogrammer fir Computer, déi mat Excel kompatibel sinn an déi xls-Dateie verschaffe kënnen.
Lëtzebuerger Nationalfeierdag
De Lëtzebuerger Nationalfeierdag ass zu Lëtzebuerg en offizielle Feierdag a gëtt all Joer den 23. Juni gefeiert. Zanter der Onofhängegkeet vu Lëtzebuerg gëtt deen Dag de Gebuertsdag vum jeeweilege Monarch gefeiert an den Dag gouf (a gëtt) dowéinst och als Kinneksdag, Kinneksgebuertsdag oder Groussherzogs- respektiv Groussherzoginsgebuertsdag bezeechent.
Geschichtlech Entwécklung
Ënner dem Wëllem II (1840-1849) gouf den Dag effektiv op sengem Gebuertsdag, dem 6. Dezember gefeiert wat dozou gefouert huet, datt 1840 den Nationalfeierdag zweemol gefeiert gouf.
Ënner dem Wëllem III (1849-1890) gouf den Dag bis 1859 de 17. Juni gefeiert, duerno war et den 19. Februar, zwéin Deeg no sengem Gebuertsdag.
No der Trennung vum hollänneschen a lëtzebuergeschen Herrscherhaus 1890 gouf ënner den Nassau-Weilburger Monarchen den Nationalfeierdag op dem jeeweilege Gebuertsdag gefeiert. 1947 gouf den Dag als offizielle Feierdag deklaréiert.
Ënner der Herrschaft vun der Groussherzogin Charlotte (1919-1964) ass d'Feier op den 23. Januar gefall, also matzen an de Wanter an och hiren Trounfolger Jean hat säi Gebuertsdag am Januar. Dofir gouf den 23 Dezember 1961 duerch e groussherzogleche Beschloss, aus reng klimatesche Grënn, decidéiert, den Nationalfeierdag op den 23. Juni ze verleeën (bis 2006 war et esou, datt wann deen Dag op e Sonndeg gefall ass, de Feierdag op de 24. Juni verluecht gouf),. Dësen Dag gouf och ënner hiren Nofollger um Troun bis elo bäibehalen.
Offiziell Feierlechkeeten um Dag selwer
2020 an 2021 waren, wéinst der COVID-Pandemie, vill vun den uewen ernimmte Punkten a reduzéierter Form oder ganz annuléiert.
SIGNIS
SIGNIS ass am November 2001 ervirgaangen aus der Fusioun tëscht OCIC (Film an Audiovisuelles) an der Unda (Radio an Tëlevisioun).
SIGNIS ass eng asbl vu Schwäizer Recht.
Departement Haute-Savoie
D'Haute-Savoie (74), Hiôta Savouè oder Savouè d'Amont op arpitanesch (heiansdo och einfach Hiôte), ass e franséischt Departement an der Regioun Auvergne-Rhône-Alpes.
Jean Krier (Dichter)
De Jean Krier, gebuer den 2. Januar 1949 an der Stad Lëtzebuerg a gestuerwen den 12. Januar 2013, zu Freiburg war e lëtzebuergeschen Dichter an Däitsch-Professer.
Canton de Loiron
De Canton de Loiron ass eng franséisch administrativ Andeelung am Arrondissement Laval, am Departement Mayenne an de Pays de la Loire.
Jean Krier (Dichter)
Liewen
Hien huet Germanistik an Anglistik zu Freiburg im Breisgau studéiert. Hien huet an däitscher Sprooch geschriwwen.
Groussherzog vu Lëtzebuerg
Lëtzebuerg ass zanter dem Wiener Kongress, 1815, e Groussherzogtum. Der Lëtzebuerger Constitutioun no (cf. Art. 33) ass de Groussherzog vu Lëtzebuerg de Staatschef, Symbol vu senger Eenheet a Garant vun der nationaler Onofhängegkeet. Entspriechend der Constitutioun üübt hien zesumme mat der Regierung d'exekutiv Gewalt vun de Gesetzer vum Land aus.
Jean Krier (Dichter)
Bibliographie (Auswiel)
Hien ass den Auteur vu Verëffentlechungen a villen Zäitschrëften an huet véier Bänn mat Gedichter publizéiert:
Groussherzog vu Lëtzebuerg
Den aktuelle Groussherzog vu Lëtzebuerg ass den Henri vu Lëtzebuerg.
D'groussherzoglech Residenz ass um Schlass Bierg zu Colmer-Bierg.
Dem Groussherzog vu Lëtzebuerg seng Rechter a Flichten
D'Lëtzebuerger Constitutioun leet fest, wat dem Groussherzog seng Rechter a Flichte sinn.
Den Artikel 3 leet fest, datt d'Kroun am Haus Nassau viruverierft gëtt. Am September 2010 huet de Groussherzog Henri d'Ierfrecht vum Haus Lëtzebuerg-Nassau am Familljepakt vu 1783 ännere gelooss; vun do u soll ëmmer dat éischtgebuere Kand, egal op Jong oder Meedchen, den Troun ierwen.
Nom Artikel 4 ass d'Persoun vum Grand-Duc "inviolable".
De Groussherzog ass mat 18 Joer groussjäreg (d. h. kann eréischt da Groussherzog ginn) a leet, wann en op den Troun klëmmt, virun der Chamber, en Eed op d'Verfassung of (Art. 5). E schwiert dobäi, dës an d'Gesetzer ze respektéieren, d'Land onofhängeg an zesummen ze halen an d'ëffentlech a privat Fräiheeten ze garantéieren. Sollt säin Nofollger bei sengem Doud nach mannerjäreg sinn, bestëmmt de Familljepakt d'Régence. Dat kann z. B. d'Wittfra vum verstuerwene Groussherzog sinn, wéi dat bei der Maria Ana, der Wittfra vum Wëllem IV., de Fall war. Eng Régence ass och virgesinn wann de Groussherzog net am Stand ass, säin Amt auszeüben (Art. 7). De Regent muss dann en Eed op de Groussherzog leeschten. (Art. 8).
De Groussherzog ass Staatschef, Symbol vun der Eenheet an der Onofhängegkeet vum Land. Hien üübt déi exekutiv Gewalt aus, am Aklang mat der Verfassung an de Gesetzer vum Land (Art. 33).
Kontrovers ëm den Artikel 34
Dem Artikel 34 no promulgéiert de Groussherzog d'Gesetzer. Bis Mäerz 2009 war et sou, datt en d'Gesetzer bannent dräi Méint nom definitive Vott an der Chamber sanctionnéiert a promulgéiert huet. Zu enger Ännerung ass et komm, well den 2. Dezember 2008 de Groussherzog Henri de Fraktiounscheffe vun den an der Chamber vertruedene Parteie matgedeelt hat, datt hien net wëlles hätt, e Gesetz iwwer d'Euthanasie, wann et vun der Chamber gestëmmt géif ginn, z'ënnerschreiwen. Hie kéint dat net mat sengem Gewëssen iwwerenee bréngen. Anscheinend mat sengem Averständnes huet d'Chamber den 11. Dezember 2008 an éischter Lecture mat 56 Stëmme (vu 60) dofir an enger Enthalung enger Ännerung vun der Verfassung zougestëmmt. Den Artikel 34 ass sou geännert ginn, datt de Groussherzog d'Gesetzer just nach "promulgéiere" sollt (wat een als en administrativ-techneschen Akt bezeechne kéint), mä net méi "sanctionéieren" (wat eng explizitt Stellungnam bedeit). Domat verzicht en deemno op d'Vetorecht, dat e bis dohin hat.
Gläichzäiteg huet d'Chamber eng Motioun votéiert, d'Verfassung wëllen z'iwwerschaffen. Bei de virege Verfassungsännerunge war nämlech sou gutt wéi näischt un de Pouvoire vum Grand-Duc geännert ginn, well vill Juristen der Meenung waren, datt déi "geliefte Verfassungspraxis", do, wou se vum wuertwiertlechen Text ofwäiche géif, duergéing, fir dem haitege Verständnis vun der Verdeelung vun de Pouvoire gerecht ze ginn. Nodeem de Groussherzog Henri bei senger deklaréierter Ënnerschrëftsverweigerung däitlech gemaach huet, datt et duerchaus méiglech (well verfassungsméisseg erlaabt) wier, den Text à la lettre z'interpretéieren, soll elo den Text mat der "geliefter Praxis" an Aklang bruecht ginn. D'Amendementer sollten nach virun de Chamberwale vum 7. Juni 2009 virgeluecht an da vun der Chamber, déi aus deene Walen ervirgeet, ofgestëmmt ginn.
Dorënner wäerte besonnesch dës Verfassungsbestëmmunge falen:
De Grand-Duc kann d'Chamber opléisen (Art. 74), soudatt et spéitstens 3 Méint duerno Neiwale muss ginn. Hie mécht (selwer oder a Vertriedung) d'Chambersessiounen op an zou a kann, op Demande vun engem Drëttel vun den Deputéierten, eng Aussergewéinlech Sëtzung aberuffen (Art. 72).
Hie bestëmmt d'Organisatioun vun der Regierung (Art. 76), ernennt an entléisst Regierungsmemberen (Art. 77) a kann och Gemengeréit entloossen (Art. 107). Hie bestëmmt d'Exekutiv-Reglementer, wéi Gesetzer auszeféiere sinn (d'Règlement-Grand-ducalen; Art. 36).
De Grand-Duc ass de Chef vun der Arméi, hie rifft (no engem Vott an der Chamber) de Krich aus an erkläert en als eriwwer (Art. 37).
Zu deene weidere Rechter vum Groussherzog gehéieren:
American National Standards Institute
Mat ANSI ass den American National Standards Institute viséiert, een Normungsinstitut, sou wéi et s'och an anere Länner gëtt, z. B. dat Deutsche Institut für Normung, e. V. an Däitschland. Wann och d'ANSI-Norme vill Beräicher ofdecken, dann ass mat der Ofkierzung ANSI meeschtens d'Computertechnik viséiert, méi genee d'Normung vun de Schrëftzeeche fir Computer gemengt, fir déi och dat Wuert ASCII-Norm gebraucht gëtt.
Groussherzog vu Lëtzebuerg
Haffmarschall
Den Haffmarschall ass den ieweschte Verwaltungsbeamten um groussherzoglechen Haff. Hien iwwerwaacht déi ekonomesch Dossieren an ass de Preposé vum Maréchalat, der Haffmarschallsverwaltung.
Hie kann de Groussherzog och bei Manifestatiounen vertrieden, wann deen net selwer deelhuele kann.
Lesotho
D'Kinnekräich Lesotho, op Sesotho Mmuso wa Lesotho, ass e Staat am südlechen Afrika. Et ass eng Enclave an der Republik Südafrika, huet awer politesch ni zu Südafrika gehéiert.
Telekonverter
En Telekonverter ass e Lënsesystem fir Fotoobjektiver, deen dozou déngt, d'Brennwäit vun engem Objektiv ze vergréisseren.
Stäerkten
Telekonvertere gëtt et tëscht 1,4- an 3-mol Vergréisserung. Déi Zuele ginn un, wéi villmol d'Brennwäit duerch de Konverter méi grouss gëtt. Mat engem 2×-Konverter léisst sech sou e 50 mm Objektiv op 100 mm "vergréisseren".
Telekonvertere bei Spigelreflex-Apparater
Bei Spigelreflex-Fotoapparater gëtt den Telekonverter tëscht de Boitier an d'Objektiv geschrauft.
Telekonvertere bei Fotoapparater mat fest agebauten Objektiver
A deem Fall léisst sech de Liichtstralegank net änneren, nodeem en d'Objektiv passéiert huet. Dofir gëtt et Lënsesystemer, déi virum Objektiv ugemaach ginn, sief et duerch e Klameresystem oder, bei méi deieren, duerch e Bajonettgewënn, wéi bei der Canon PowerShot G7, dat et erlaabt, déi Zousazlëns riicht ze halen.
Canton de Riom-Ouest
De Canton de Riom-Ouest ass eng fréier franséisch administrativ Andeelung am Arrondissement Riom, Puy-de-Dôme an der Regioun Auvergne-Rhône-Alpes.
Canton de Bléré
De Canton de Bléré ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
8. Juli
Den '''8. Juli''' ass den 189. Dag vum Joer (190. am Schaltjoer) am Gregorianesche Kalenner.
Gorgonen
D'Gorgonen (gr. γοργόνες, gorgónes), an der Eenzuel Gorgo (gr. Γοργώ, gorgó), sinn dräi Duechtere vum Phorkys a Keto an heesche Stheno (déi déi ëmhirsträift), Euryale (déi Kraaftvoll) a Medusa (déi déi herrscht).
An der griichescher Mythologie si si Schreckgestalte mat gëllene Flilleken, Schlaangenhoer a laange Räisszenn déi jiddwereen dee se ukuckt verstengert hunn. D'Medusa war déi eenzeg vun deenen dräi déi stierflech war an ass vum Perseus gekäppt ginn. Hire Kapp huet de Perseus der Athene duerbruecht.
Dem Hesiod no hunn d'Gorgone beim Ozean um westleche Bord vun der Äerd gelieft an den Agank zur Ënnerwelt bewaacht. Ursprénglech sollen d'Gorgone wonnerschéi gewiescht sinn. Mä nodeem d'Medusa awer vum Athene an engem vun hiren Tempele mam Poseidon erwëscht ginn ass, huet si se an en Ongeheier verwandelt, zesumme mat hiren zwou Schwësteren déi dem Medusa d'Parti gehalen hunn.
E Steekapp oder d'Bild vun enger vun de Gorgonen ass dacks virun Tempelen oder Griewer, souwéi och op de Schëlter vun Zaldoten, fir d'Muecht vum Béisen ofzewieren. De Kapp ass och op ale Mënzen aus Athen ofgebilt ginn.
David Černý
Den David Černý, gebuer de 15. Dezember 1967 zu Prag, ass en tschechesche Sculpteur.
Fir Opreegung gesuergt hunn och e Waasserbaseng vun him, an de Konture vun Tschechien, bei deem zwou maanshéich Statue stinn, déi an de Baseng urinéieren, an deenen hire Stral ee via SMS Wierder "schreiwen" doe kann, an eng Nobildung vum Saddam Hussein, deen, wéi d'Haie vum Damien Hirst, am Formol schwëmmt.
Am Kader vun der tschechescher EU-Conseilspresidence am éischte Semester 2009, huet hien zu Bréissel am Patio vum Justus-Lipsius-Gebai, dem Sëtz vum Conseil vun der Europäescher Unioun, d'Konschtwierk Entropa ausgestallt.
Karl Lachmann
De Karl Konrad Friedrich Wilhelm Lachmann, gebuer de 4. Mäerz 1793 zu Braunschweig, a gestuerwen den 13. Mäerz 1851 zu Berlin, war en däitsche Philolog.
Canton de Ballan-Miré
De Canton de Ballan-Miré ass eng franséisch administrativ Andeelung am Arrondissement Tours, am Departement Indre-et-Loire an der Regioun Centre.
Gaston Barbanson
Säi Liewen
De Gaston Barbanson staamt, vu sengem Papp senger Säit, aus enger aler Bréisseler Magistratefamill. Säi Papp, de Léon Barbanson war Vizegouverneur vun der Société générale de Belgique a seng Mamm d'Wilhelmine Tesch war d'Duechter vum Victor Tesch, engem belsche Politiker an Industrielle vu lëtzebuergescher Ofstamung.
Hien huet zu Bréissel um Athenée royal d'Ixelles studéiert wou hie säin Ofschloss am Alter vu 17 Joer (1895) gemaach huet. Duerno huet hien op der Fräier Universitéit vu Bréissel (ULB) Philosophie an Droit studéiert an am Juli 1898 säin Diplom als docteur en droit kritt.
Hien huet sech als Stagiaire um Barreau vu Bréissel ageschriwwen, huet sech awer geschwënn fir eng Carrière an der Wirtschaft decidéiert.
Duerno gouf hie Sekretär vun engem Comité fir d'Kreatioun vun enger Zénkfabréck am Limburg.
1903 gouf hien Direkter vun der Société des Ciments de Buda zu Haren (haut Gemeng Bréissel), wou hie fir d'éischt Administrateur an duerno President gouf.
1905, am Alter vun 29 Joer, gouf de Barbanson Kommissär vun der Société des Hauts-fourneaux et Forges de Dudelange.
1911 huet hien zesumme mam Émile Mayrisch d'ARBED gegrënnt a war vun Ufank u Member vum Conseil d'Administration.
1914 huet hie sech fräiwëlleg an d'belsch Arméi gemellt, wou hien am Ufank un der Front gekämpft huet, an duerno bis zum Enn vum Krich Delegéierte vum Krichsministère war. Wärend dem Belsche Regierungsexil zu Sainte-Adresse bei Le Havre an zu Paräis huet hien d'Generalsekretariat vum belsche Conseil économique dirigéiert.
De Gaston Barbanson war, mam Pierre Nothomb a mam Fernand Neuray, e groussen Unhänger vun der grande Belgique, engem Wonschkonzept, dat dora bestoung, am Fall vun enger Victoire am éischte Weltkrich, Territoirë ronderëm d'Belsch z'annektéieren, dorënner de ganze Grand-Duché, Zeeuws-Vlaanderen, d'Kantonen Eupen, Malmedy a Sankt-Väit, an d'Gebidder ronderëm Béibrech, Neierbuerg, asw.
1919 gouf hie President vun der ARBED a huet zesumme mam Eugène Schneider d'Société Métallurgique des Terres Rouges an d'Société Minière des Terres Rouges gegrënnt.
1921 ass hien a Südamerika gaangen, an huet Companhia Siderurgica Belgo-Mineira gegrënnt, vun där hien och de President gouf.
1935 ass hien zesumme mam brasilianesche President mat derbäi wéi fir d'Usina Barbanson zu Monlevade de Grondstee geluecht gouf.
Gielercher
Ënner anerem:
Géigereformatioun
Als Géigereformatioun gëtt d'Reaktioun vun der kathoulescher Kierch um Martin Luther seng Reformatioun, déi vu Wittenberg ausgaangen ass, bezeechent. D'Géigereformatioun huet sech an de Beräicher vun der Theologie an de Kierchen ofgespillt a sech meeschtens op geeschteg Ausenaanersetzunge beschränkt. Dëst léisst sech ufanks och ënner dem Begrëff Kathoulesch Reform zesummefaassen.
De Begrëff Géigereformatioun bezeechent ausserdeem de Versuch vun der réimesch-kathoulescher Kierch fir de Protestantissem am Allgemengen zeréckzedrängen, well dëse souwuel politesch wéi och a sengen Institutioune Strukture kritt huet, déi mat reng theologesch-geeschtleche Mëttelen net méi wierksam bekämpft kënne ginn.
Geschicht vum Begrëff
Den Ausdrock Géigereformatioun huet 1776 de Göttinger Jurist Johann Stephan Pütter an der Literatur agefouert. Hien huet dorënner d'gewaltsam Zeréckféierung vun de Protestanten zur kathoulescher Relioun verstanen. 1889 huet dësen Ausdrock sech als Bezeechnung vun engem Zäitraum, dee bis an d'Zäit vum Drëssegjärege Krich gereecht huet, agebiergert.
Entwécklung vun der Géigereformatioun
Virreider vun der Géigereformatioun war de 1534 duerch den Ignatius vu Loyola gegrënnte Jesuittenuerden. Iwwerhaapt haten d'Jesuitten, déi vum Poopst Gregor III. tatkräfteg ënnerstëtzt goufen, e groussen Undeel un der Géigereformatioun an Europa.
Den Ausgankspunkt war de Konzil vun Trient (vun 1545 bis 1563 (mat Ënnerbriechungen)). Dëse Konzil huet déi dogmatesch a liturgesch Differenzen zum Protestantismus betount a gläichzäiteg déi wichtegst Mëssstänn an der deemoleger kathoulescher Kierch ofgeschaaft. Doduerch ass probéiert ginn d'Ugrëffsméiglechkeeten anzeschränken.
An den habsburgereschen Ierflänner, déi, mat Ausnam vun Tyrol, majoritär protestantesch gi waren, ass d'Géigereformatioun am grousse Stil mam Keeser Rudolf II. am Joer 1576 a mat extreemer Schäerft duerchgeféiert ginn. Déi protestantesch Stänn, déi an der béimescher Konfederatioun zesummegeschloss waren, hu rebelléiert. Dës Revolt ass als Prager Fënsterstuerz an d'Geschicht agaangen a huet 1618 den Drëssegjärege Krich ausgeléist. D'béimesch Konfederatioun ass 1620 beim Wäisse Bierg (Bila Hora) bei Prag vum Ferdinand II. geschloe ginn. De protestanteschen Adel vu Béimen ass ausgewisen oder zum Konfessiounswiessel gezwonge ginn.
Am Frankräich hunn zanter 1559 d'Hugenotten, déi bis dohin am Ënnergrond agéiert hunn, probéiert fir d'Unerkennung vun hirem Glawen z'erreechen. Dobäi si se vun der englescher Kinnigin Elisabeth I. ënnerstëtzt ginn. D'Englänner wollten déi franséisch Katholicken an d'Defensiv drängen, fir déi Propriétéiten, déi si 1559 un d'Fransouse verluer haten, zeréck z'erueweren. Besonnesch Calais huet si intresséiert, well dat d'Kontroll iwwer den Äermelkanal bedeit huet. D'Hugenotten hunn hir Rechter awer refuséiert kritt a si si vum Staat verfollegt ginn. Dës Verfollgung huet de 24. August 1572 mat der Bartelméisnuecht ugefaangen an huet zu konfessionelle Biergerkricher gefouert, déi eréischt 1598 mam Edikt vun Nantes opgehalen hunn. Den 23. Oktober 1685 ass dësen Edikt vum Kinnek Louis XIV. vu Frankräich durch den Edikt vu Fontainebleau widderruff ginn. Doropshi sinn d'Hugenotten aus Frankräich geflücht a vill sinn der bis a Brandenburg gezunn, well do den tolerante Kurfürst Friedrich III. vu Brandenburg hinnen Asyl gewäert huet.
Cetus (Stärebild)
De Cetus (laténgesch), ass e Stärebild an der Noperschaft vum Himmelsequator.
Beschreiwung
De Cetus (Walfësch) ass e grousst, awer guer net opfällegt Stärebild vum Hierschthimmel tëscht de Pisces (Fësch) an dem Eridanus (Floß Eridanus). De gréissten Deel erstreckt sech ënner dem Himmelsequator, soudatt hien an eise Breeten nëmmen eng minim Héicht iwwer dem Horizont erreecht.
D'Stärebild huet keng markant Gestalt, well déi meescht vu senge Stären eng niddreg Hellegkeet, ënner 3 m hunn, a sou net opfälleg sinn.
Am Walfësch sinn de bekannte verännerleche Stär Mira an den Tau Ceti, e gielen Zwergstär op enger Distanz vun nëmmen 11,9 Liichtjoer vun eis, deen eiser Sonn gläicht.
Geschicht
Am antike Mesopotamien huet een am Stärebild Tiamat, e Séiongeheier gesinn, dat dat ursprénglecht kosmescht weiblecht Prinzip verkierpert huet.
Well d'Konstellatioun ënner der Ekliptik läit, zéie Sonn, Äerdmound a Planéiten doriwwer ewech. Bei den ale Griichen hunn d'Stären dofir den Agank zu der Ënnerwelt duergestallt. Spéider gëtt d'Stärebild mat engem Séiongeheier verglach am Zesummenhang mat der So ëm d'Andromeda.
Am Joer 1596 huet de friesesche Paschtouer David Fabricius entdeckt, datt sech d'Hellegkeet vum Stär ο Ceti am Laf vun engem Joer staark verännert hat. Hien huet de Stär „Mira“, dee „Wonnerbare“ genannt. D'Entdeckung war vu grousser Bedeitung, widderleet si dach déi fréier Thees, datt d'Stären éiweg sinn an onverännerlech.
Am Joer 1807 gouf am Walfësch de véierten Asteroid Vesta entdeckt.
Stären
Den hellste Stär am Walfësch, β Ceti, ass 96 Liichtjoer vun eiser Sonn ewech. Et ass een orangefaarwege Risestär vun der Spektralklass K0.
Den α Ceti läit 220 Liichtjoer vun eis ewech am ass e Roude Ris mat der Spektralklass M1. Den alarabeschen Numm „Menkar“ kéint sech vu „Schëller“, „Schnëss“ oder „Nueslächer“ ofleeden.
Den τ Ceti (Tau Ceti) ass mat enger Distanz vun nëmmen 11,9 Liichtjoer ee vun den Nopere vun eiser Sonn.
Duebelstären
Den γ Ceti (Kaffaljidhm) ass en Duebelstäresystem op enger Distanz vun 82 Liichtjoer. D'Liicht kënnt vun engem Haaptstär dee wäisselzeg liicht, mat der Spektralklass A2 an engem gielzege Begleeder vun der Klass G5.
De κ Ceti ass 100 Liichtjoer vun eis ewech a besteet aus zwéi Stäre vun de Spektralklassen F2 a G1. Déi zwéi Stären hu vun der Äerd aus gesinn e wäite Wénkelofstand vun 184 Bousekonnen.
D'System 66 Ceti läit 70 Liichtjoer vun eis ewech a besteet och aus zwéi Stäre vun de Spektralklassen F8 a G4. Hire Wénkelofstand ass 16,5 Bousekonnen.
Verännerlech Stären
417 Liichtjoer läit de Stär Mira (ο Ceti) vun eis ewech an ännert seng Hellegkeet periodesch iwwer en Zäitraum vu ronn 332 Deeg. Hie kann am Maximum bis zu 2 m opfälleg hell ginn, an am Minimum kann d'Hellegkeet op 8 bis 10 m eroffalen. An deem Moment ass hien och net méi mat bloussem A ze gesinn.
Commune vu Paräis (Franséisch Revolutioun)
D'Commune vu Paräis (1789-1795) war den Numm deen de revolutionäre Gouvernement vu Paräis sech nom Stuerm op d'Bastille (14. Juli 1789) ginn huet. Den éischte Buergermeeschter war de Jean-Sylvain Bailly an d'Reunioune waren am Hôtel de Ville.
Cetus (Stärebild)
Verännerlech Stären
De Stär gëtt säin Numm hir fir eng Grupp vu verännerleche Stären, de Mira-Verännerlecher. Et handelt sech ëm pulsatiounsverännerlech Stären, déi sech rhythmesch opblosen, an erëm zesummenzéien. Mira-Stäre si Rout Risen oder Iwwerrise mat enger relativ killer Uewerfläch vun 3.000 Kelvin. Hir Liichtkraaft ass trotzdeem 100.000-mol méi héich wéi déi vun eiser Sonn, well si riseg Duerchmiessere vu ville Milliarde Kilometer hunn.
Commune vu Paräis (Franséisch Revolutioun)
Nom 10. August 1792 gouf d'Commune opstänneg an zum Porte-parole vun de revolutionären Evenementer vun der Paräisser Beweegung. Si huet sech an den dramateschste Mouvementer vun der Revolutioun illustréiert. Mam Gesetz vum 21. Mee 1790 gouf aus dem revolutionäre Gouvernement e reegelméissegen Organissem. De Comité général vun der Commune vu Paräis huet sech aus Memberen zesummegesat, déi vun de Bierger vun den 48 Sektioune vun der Stad Paräis gewielt goufen. De Jean-Sylvain Bailly gouf duerch de Jérôme Pétion un der Spëtzt ersat (13. November 1791). Duerno koumen als Buergermeeschter de Joseph Chambon, de Jérôme Pache an de Jean-Baptiste Fleuriot-Lescot un d'Muecht, de Fleuriot-Lescot huet säin Amt bis zum 9. Thermidor Joer II behalen.
Cetus (Stärebild)
Messier- an NGC-Objeten
Am Walfësch sinn en ettlech Galaxien, vun deenen der zwou scho mat engem klengen Teleskop ze gesi sinn.
Commune vu Paräis (Franséisch Revolutioun)
D'opstänneg Commune vu Paräis
An der Nuecht vum 9. op den 10. August 1792, ënner dem Drock vun enger Gefor vu Baussen an der Angscht vun engem Verrot vum Louis XVI., huet eng opstänneg Commune ënner dem Jérôme Pétion, dem Pierre Louis Manuel a sengem Substitut Georges Danton d'Plaz vun der legaler Commune iwwerholl. Se huet aus 52 Kommissäre bestanen déi mat der Participatioun vun de Bierger erausgesicht goufen. Se huet d'Iddië vun de Paräisser Sans-culottes vertrueden a gouf zu de wichtegsten Organer vum Gouvernement. Se konnt sech och an der Provënz duerchsetzen.
D'opstänneg Commune vu Paräis huet zu der Kreatioun vum revolutionäre Geriicht (17. August 1792) bäigedroen, wat sech ëm d'Verdächteger këmmere sollt, ass passiv vis-à-vis vun de Septembermassakere (1792) bliwwen, huet d'Proskriptioun vun de Girondins duerchgesat (2. Juni 1793), d'Gesetz vum generelle Maximum (29. September 1793) agefouert, bei der Institutioun vun der Terreur gehollef, a beim Mouvement fir d'Dechristianiséierung matgemaach. D'Commune huet d'Membere vun der Police erausgesicht, déi en masse Verdächteger festgeholl hunn. 1793 gouf d'Commune vum Comité de salut public ënner der Direktioun vu Robespierre, Saint-Just a Couthon dominéiert. D'Commune huet hiren Afloss no der Eliminatioun vun den Hebertiste verluer (24. Mäerz 1794 a gouf vun der Convention nationale opgeléist, déi 93 vun de Membere guillotinéiere gelooss huet.
Cetus (Stärebild)
Messier- an NGC-Objeten
Den NGC 246 ass e Planetareschen Niwwel op enger Distanz vu 1.500 Liichtjoer. Am Teleskop ass et eng niwweleg Scheifchen, an deem zwéi Stäre mat der 12. Gréissteklass stinn. Ee vun de Stären ass e Zwergstär, den Iwwerrescht vun engem Stär, dee säi baussenzege Gasmantel ofgestouss huet.
Commune vu Paräis (Franséisch Revolutioun)
D'opstänneg Commune vu Paräis
D'Constitutioun vum Joer III (1795) huet d'Commune vu Paräis duerch zwielef eenzel Municipalitéoten ersat, déi vun engem zentrale Büro geleet goufen, fir eng weider populär Diktatur ze verhënneren.
Entropa
Entropa ass den Numm vun engem Konschtwierk, dat ënner der tschechescher EU-Conseilspresidence, am éischte Semester 2009, bis Mëtt Mee am Justus-Lipsius-Gebai zu Bréissel, dem Sëtz vum Conseil vun der Europäescher Unioun, ausgestallt gouf.
Et housch ufanks, den tschechesche Kënschtler David Černý hätt et aus Kontributioune vu 27 Kënschtler aus jee engem vun den EU-Memberstaaten zesummegesat, mä du koum eraus, datt hie praktesch alles selwer mat dem Krištof Kintera an dem Tomáš Pospiszyl, souwéi der Hëllef vun anere Kolleegen aus Tschechien an dem Ausland, fabrizéiert hätt.
Kontroversen hunn d'Representatioun vu verschiddene Länner provozéiert: Bulgarien als en Assemblage vun Hupp-Toiletten, Rumänien als eng Zort Dracula-Geeschterbunn oder Dänemark als e Koup Legosteng, déi eng vun de berüchtegte Mohammed-Karikature vu Jyllands-Posten erëmginn. D'Slowakei ass, wéi eng Zoossiss oder eng Läich, mat enger Schnouer an de Faarwe vum ungaresche Fändel agepaakt, an Italie besteet aus engem Foussballsterrain, op deem animéiert Spiller am Gaang sinn, mam Ball z'onanéieren. 'Dem Černý no wier dat ganzt en 'Test' fir ze kucken, op Europa kéint iwwer seng Clichéen an iwwer sech selwer laachen.
Den 20. Januar 2008 gouf d'Representatioun vu Bulgarien mat engem schwaarzen Duch zougehaangen.
Um Spaweck
David Černý
Bildstabiliséierung
D'Bildstabiliséierung ass an der Fototechnik eng Method fir Verwackelungsonschärften ze vermeiden.
Funktiounsprinzipien
Et gëtt dräi Methode fir d'Bildstabiliséierung ënnerscheet, déi jeeweils ënner proprietäre Bezeechnunge vun der Fotosindustrie ugebuede ginn.
Optesch Bildstabiliséierung
De Mechanissem vun der Bildstabiliséierung kann entweeder am Objektiv oder beim Bildsensor ënnerbruecht sinn. Bildstabiliséierungsobjektiver gi vu Canon, Leica, Nikon, Tamron, Sigma a Panasonic ugebueden, eng sensorbaséiert Bildstabiliséierung bidden ënner anerem Pentax, Sony a Fujifilm. Bei der optescher Bildstabiliséierung gëtt entweeder de Bildkrees iwwer dem Bildsensor (bei der Realiséierung am Objektiv) oder de Bildsensor ënner dem Bildkrees (bei der Realiséierung am Gehais) verréckelt.
Mechanesch Bildstabiliséierung
Déi mechanesch Bildstabiliséierung kann duerch d'Stëtze vum Fotoapparat, ee Stativ oder och iwwer e Gyro-Stabilisator duerchgeféiert ginn.
Canton de Chambray-lès-Tours
De Canton de Chambray-lès-Tours ass eng fréier franséisch administrativ Andeelung am Arrondissement Tours, am Departement Indre-et-Loire an der Regioun Centre.
Gare Liège-Guillemins
D'Gare läit am Quartier Guillemins um Fouss vun der Kopp op där de Quartier Cointe ass. Et ass déi zweetgréisst Gare a Wallounien mat engem Trafic vun ongeféier 36.000 Passagéier den Dag. Et ass eng TGV-Gare fir internationalen Zuchverkéier. Hei lafen ënner anerem den ICE eran an den Thalys.